CELEX: 32012R1109
Language: lv
Date: 2012-11-23 00:00:00
Title: Komisijas Īstenošanas regula (ES) Nr. 1109/2012 ( 2012. gada 23. novembris ) par atsevišķu preču klasifikāciju kombinētajā nomenklatūrā

29.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 329/3
            
         KOMISIJAS ĪSTENOŠANAS REGULA (ES) Nr. 1109/2012
   (2012. gada 23. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 23. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Elektroniska ierīce (tā sauktais “attēla sensors ar lādiņu uzkrājošo ierīci (CCD)”) 60 spraudņu keramikas plāksnē, kura ietver:
                  
                              —
                           
                           
                              3 lādiņa uzkrājošās ierīces (CCD) mikroshēmas, kas lineāri savienotas ar rentgena staru jutīgu aktīvo daļu, kas ir apmēram 220 × 6 mm. Katrai CCD mikroshēmai ir 1 536 × 128 pikseļi, ar pikseļa izmēru 48 × 48 μm,
                           
                        
                              —
                           
                           
                              3 optisko šķiedru plāksnes ar scintilatoriem, kas piemontētas pie katras CCD mikroshēmas.
                           
                        Ierīce dod signālu integrālām shēmām.
                  Ierīce ir uzstādīta rentgena attēlu uzņemšanas kamerās nolūkā radīt attēlu. Šķiedru optiskās plāksnes ar scintilatoriem pārvērš rentgena starus par redzamo gaismu, ko projicē uz CCD sensora. CCD sensors pārvērš gaismu elektriskā signālā, ko pārstrādā par analogu vai digitālu attēlu.
                  Ierīce ir paredzēta rentgena attēlu radīšanai.
               
               
                  8529 90 92
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2.b) piezīmi un KN kodu 8529, 8529 90 un 8529 90 92 formulējumu.
                  Tā kā ierīce sastāv no vairākām sastāvdaļām, tādām kā gaismjutīga elementa, integrālās shēmas un optisko šķiedru plāksnēm ar scintilatoriem, klasifikācija pozīcijā 8541 pie gaismjutīgām pusvadītāju ierīcēm nav iespējama.
                  Tā kā ierīce ir piemērota lietošanai vienīgi vai galvenokārt kopā ar digitālo rentgena staru kameru, tā klasificējama ar KN kodu 8529 90 92 kā detaļa televīzijas kamerām, kas minētas apakšpozīcijā 8525 80 19.